Data was extracted from:https://www.infomed.co.il/drugs/dextroamphetamine-amphetamine-attent/

המומחים של
Info
med
מסבירים:
מידע כללי:
התרופה מכילה תערובת מלחי אמפטמינים, שהם חומרים הממריצים את מערכת העצבים המרכזית. מסייעת בהגברת הערנות והורדת סף האימפולסיביות וההיפראקטיביות במטופלים הסובלים מהפרעת קשב. יש להשתמש בתרופה זו במסגרת תוכנית שיקומית של ה-
ADHD
, הכוללת ייעוץ או טיפולים אחרים.
בחו"ל תרופה זו המשלבת אמפטמינים נקראת אדרל (Adderall).
יעיל לטיפול ב:
טיפול בהפרעת קשב, ריכוז והיפראקטיביות, ובנוסף, טיפול ב
נרקולפסיה
(מחלה המאופיינת בהתקפי שינה בלתי נשלטים במשך היום).
הנחיות חשובות:
טרם תחילת הטיפול ובמהלכו, על הרופא לשקול לערוך בדיקות דם, תפקוד הלב ולחץ הדם.
מתי אסור להשתמש בתרופה:
• מחלת לב או הסתיידות עורקים.
• יתר לחץ דם בדרגה בינונית או חמורה.
• פעילות-יתר של בלוטת התריס.
• גלאוקומה.
• מצב חרדה חמור, מתח או אי שקט.
• עבר של התמכרות לאלכוהול או לתרופות.
• בעת נטילת תרופות נגד
דיכאון
מקבוצת מעכבי MAO, ושבועיים לאחר הפסקת טיפול זה.
• במקרה רגישות לאמפטמינים, לתרופות ממריצות אחרות או למרכיבי התרופה האחרים.
פרמקוקינטיקה:
מטבוליזם בכבד, הפרשה באמצעות פעילות הכליה. פעילות ארוכה של 10 שעות ויותר.
דגשים למשתמש:
• התרופה מכילה אמפטמינים, שיש להם פוטנציאל של שימוש לרעה. נטילה לאורך זמן ארוך עלולה לגרום לתלות . שימוש לרעה באמפטמינים עלול לגרום למוות פתאומי ולתופעות לוואי לבביות חמורות.
• יש למדוד לילדים את המשקל והגובה במהלך הטיפול.
• יש לפנות לרופא בכל שינוי גופני ונפשי הנגרמים במהלך השימוש בתרופה.
צילום: shutterstock
מידע על התרופה
אופן נטילת התרופה
טבליות.
תדירות וזמן נטילה
ניתן לקחת את התרופה עם או בלי מזון. רצוי להימנע מלקיחת התרופה מאוחר בערב בגלל שעלול להיגרם קושי להירדם.
טווח המינון
5 מ"ג, 10 מ"ג, 20 מ"ג, 30 מ"ג.
מנה שנשכחה
יש לקחת את המנה מיד כשנזכרים, ולהתייעץ עם הרופא. אין לקחת מנה כפולה.
הפסקת התרופה
בהוראת רופא. מידי פעם הרופא ישקול את הפסקת הטיפול לשם הערכה של הפרעת הקשב.
מינון עודף
יש לפנות מיד לרופא או לחדר מיון של בית חולים ולהביא את אריזת התרופה.
אחסון
מתחת ל-25 מעלות צלזיוס.
אריזה במיכלים: אין להשתמש לאחר 60 יום מתאריך הניפוק.
אריזה במגשיות: יש להשתמש בהתאם לתאריך התפוגה על גבי האריזה.
אזהרות
תזונה
לא נמצאה השפעה על הטיפול.
אלכוהול
לא נמצאה השפעה משמעותית. עדיף להימנע מצריכתו במהלך הטיפול.
נהיגה
התרופה עלולה לפגום בכושר הנהיגה.
הריון
יש להיוועץ ברופא טרם נטילת התרופה בעת היריון, או תכנונו.
הנקה
התרופה עוברת לחלב האם. יש להימנע מהנקה בעת השימוש בתרופה.
תינוקות וילדים
תרופה זו אינה מיועדת לשימוש בילדים מתחת לגיל 3 שנים.
דווח לרופא במקרה של
מחלת לב, מום בלב, יתר לחץ דם.
בעיות בכבד או בכליה או בעיות בבלוטת התריס.
עוויתות או תוצאות לא תקינות של בדיקת גלי המח.
בעיות במחזור הדם באצבעות הידיים והרגליים.
בעיות נפשיות, כמו פסיכוזה, דיכאון, התאבדות במשפחה, טיקים, טורט ועוד
אי סבילות לסוכרים מסוימים
סיכון ממנת יתר
גבוה
סיכון מפיתוח תלות
גבוה
תופעות לוואי
תופעות לוואי שכיחות:  כאב בטן, ירידה בתיאבון, עצבנות.
תופעות לוואי נוספות:
מערכת עצבים מרכזית: חוסר שקט, נדודי שינה, אופוריה, דיכאון, רעד, כאב ראש.
מערכת עיכול: יובש בפה, טעם לא נעים, שלשול, עצירות, אובדן תיאבון ואיבוד משקל.
מערכת אנדוקרינית: שינויים בליבידו, אין אונות.
עור: נשירת שיער.
האטה בגדילה (גובה ומשקל) בקרב ילדים, עוויתות, בעיקר בחולים שסבלו מהן בעבר, שינויים בראייה או טשטוש ראייה, תסמונת סרוטונין -
במקרה של תופעות לוואי הבאות יש להפסיק נטילת התרופה:
סימני רגישות יתר, גרד, פריחה.
פנייה מידית לרופא:
בעיות הקשורות ללב, כגון כאבים בחזה, קשיי נשימה, או עילפון.
בעיות פסיכיאטריות, כגון החמרה או תופעות נפשיות חדשות תוך כדי שימוש בתרופה, במיוחד הזיות או חשדנות.
בעיות בזרימת הדם באצבעות הידיים והרגליים, כמו תחושת נימול, קור או כאב באצבעות, שינוי צבע של האצבעות מצבע חיוור, לכחול, ולאדום, או
אם מתפתחים סימנים של פצעים ללא סיבה, המופיעים באצבעות הידיים או הרגליים.
פרטי תגובה עם תרופות אחרות
יש לעדכן רופא/רוקח באשר לנטילת תרופות, גם תרופות ללא מרשם ותוספי תזונה. בייחוד התרופות:
• תרופות נגד דיכאון כולל תרופות מקבוצת מעכבי MAO.
• תרופות לטיפול ביתר לחץ דם.
• תרופות נגד התקפי עוויתות.
• תרופות להקלה בהצטננות או תרופות נגד אלרגיה.
• תרופות לטיפול בחומציות יתר של הקיבה.
• תרופות לדילול הדם.
השפעת שימוש ממושך
עלול לגרום לתלות.
על הרופא לשקול בדיקות סדירות של לחץ הדם ודופק הלב בתקופת הטיפול בתרופה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא